**AB „Prienų šilumos tinklai“**

juridinio asmens kodas: **170759250**, adresas: **Statybininkų g. 6, Prienai**,

Registro tvarkytojas VĮ Registrų centro Vilniaus filialas

Įstatinis kapitalas: 1092983,90 euro. Apmokėtas įstatinis kapitalas: 1092983,90

Įstatinis kapitalas padalintas į 376891 paprastąsias vardines nematerialiąsias akcijas

2022 m. gruodžio 09 dienos

**VISUOTINIO AKCININKŲ SUSIRINKIMO**

**SPRENDIMŲ**

***PROJEKTAS***

2022-12-09, Prienai

Bendrai valdydami \_\_XX\_\_% (\_\_XXXX\_ procentų) balsų suteikiančias Bendrovės akcijas, akcininkai visuotinio akcininkų susirinkimo sprendimu nusprendė:

1 klausimu: Visuotinio akcininkų susirinkimo pirmininku išrinkti Bendrovės valdybos narį Dainių Sodaitį, susirinkimo sekretoriumi išrinkti Edmundą Raugevičių.

2 klausimu: Patvirtinti visuotinio akcininkų susirinkimo darbotvarkę.

3 klausimu:

1. Padidinti AB „Prienų šilumos tinklai“ (toliau – Bendrovė) įstatinį kapitalą papildomais akcininkų įnašais – 62010,70 EUR, t.y. nuo 1092983,90 EUR iki 1154994,60 EUR, papildomai išleidžiant 21383 (dvidešimt vieną tūkstantį tris šimtus aštuoniasdešimt tris) paprastąsias vardines (nematerialiąsias) 2,90 EUR nominalios vertės Bendrovės akcijas;

2. Nustatyti, kad kiekvienos naujai išleidžiamų akcijų emisijos kaina lygi jos nominaliai vertei, t.y. 2,90 EUR, atitinkamai visa naujai išleidžiamų akcijų emisijos kaina yra 62010,70 EUR.

3. Nustatyti, kad naujai išleidžiamas Bendrovės akcijas turi teisę pasirašyti visi Bendrovės akcininkai, kurie dešimtos darbo dienos po visuotinio akcininkų surinkimo dienos pabaigoje (Teisių apskaitos dienos pabaigoje, t.y. 2022-12-23 24:00) nuosavybės teise valdys Bendrovės akcijas, proporcingai turimų akcijų skaičiui.

4. Nustatyti, kad kiekviena naujai išleidžiama Bendrovės akcija gali būti pasirašyta per 14 (keturiolika) kalendorinių dienų po Teisių apskaitos dienos (2022-12-24 yra pirmoji akcijų pasirašymo diena). Pasibaigus šiam laikotarpiui, nei viena naujai išleidžiama Bendrovės akcija negali būti pasirašyta. Jeigu per akcijoms pasirašyti skirtą laikotarpį bus pasirašytos ne visos akcijos, įstatinis kapitalas didinamas pasirašytų akcijų nominalių verčių suma;

5. Įgalioti Bendrovės direktorių PAULIŲ MINAJEVĄ pasirašyti pakeistus Bendrovės įstatus; taip pat pavesti Bendrovės direktoriui ar kitam tinkamai Bendrovės įgaliotam asmeniui įregistruoti šiuo sprendimu pakeistus Bendrovės įstatus ir duomenis teisės aktų nustatyta tvarka Juridinių asmenų registre, pateikti Juridinių asmenų registrui su tuo susijusius dokumentus bei atlikti visus kitus veiksmus, susijusius su šiuo pavedimu. Apie šį sprendimą dėl įstatinio kapitalo padidinimo per 10 dienų nuo šio sprendimo priėmimo turi būti pranešta VĮ „Registrų centras“.

6. Pakeistus Bendrovės įstatus įregistravus viešame registre, įpareigoti Bendrovės direktorių PAULIŲ MINAJEVĄ pranešti centriniam vertybinių popierių depozitoriumui apie išleistą naują vertybinių popierių emisiją;

4 klausimu „4. Naujos įstatų redakcijos tvirtinimas“:

1. Patvirtinti naujos redakcijos Bendrovės įstatus (pridedama);

5. klausimu „Dėl auditoriaus tvirtinimo“:

Patvirtinti auditorių – UAB „Baltijos auditas“ ir ko. Bendrovės metinių finansinių ataskaitų rinkinio auditui atlikti.